તે દરમિયાન અર્જુને મારવાડીને ખખડાવીને અડ્ડામાંથી બહાર નીકળી જવા કહ્યું હતું. અર્જુનની આ વાત પર લાલો ઉશ્કેરાયો હતો અને વચ્ચે નહીં બોલવા માટે કહ્યું હતું તેમ છતાંય અર્જુને મારવાડીને બહાર કાઢવાની કોશિશ કરી હતી. જોતજોતામાં મામલો એ હદે વણસ્યો કે મારવાડી અને લાલાએ અર્જુન પર ઉપરાછાપરી છરીના ઘા ઝીંકી દીધા હતા અને ભાગી ગયા હતા. લોહીથી લથપથ હાલતમાં અર્જુન જમીન પર પડ્યો હતો ત્યારે એક બાળકે તેનાં માતા- પિતાને જાણ કરી હતી. અર્જુનને ૧૦૮ ઇમર્જન્સી એમ્બ્યુલન્સ મારફતે એલ.જી. હોસ્પિટલમાં ખસેડવામાં આવ્યો હતો, જ્યાં હાલ તેની હાલત નાજુક છે. વટવા પોલીસે સમગ્ર મામલે તપાસ શરૂ કરી છે અને હુમલોખોરોને પકડવા માટે ચક્રો ગતિમાન કર્યાં છે